Държавен вестник, бр. 100, 2018 г., стр. 31

БРОЙ  100	
Д Ъ Р Ж А В Е Н  В Е С Т Н И К 	
СТР.  31  
Администрациите се уведомяват взаимно 
при всяка промяна на техния статут, която 
би имала отражение върху приложението на 
разпоредбите на Споразумението;
б) „пристанище“ е всяко пристанище, 
както и места за заставане на котва, открити 
за товарене, разтоварване и претоварни опе­
рации на стоки, както и за качване/слизане 
на пътници, разположени по протежение на 
вътрешните водни пътища;
в) „плавателен съд“ означава всеки плава­
телен съд, предназначен изключително или 
основно за плаване по вътрешните водни 
пътища, включително, но не само, кораби, 
фериботи, както и плавателни съоръжения;
г) „проверка“ е посещение на борда на 
плавателен съд с цел да се провери дали 
неговите документи, оборудване и екипаж 
отговарят на разпоредбите на относимите 
актове;
д) „Интегрирана система за проверка на 
корабите“ е електронна база данни и соф­
туер, използвани за съхраняване и обмен на 
информация относно проверките на корабите, 
извършвани от Администрациите;
е) „задържане“ е официална забрана за 
отплаване от пристанище, наложена на 
плавателен съд поради констатирани неиз­
правности, които поотделно или взети заедно 
правят плавателния съд опасен за плаване;
ж) „инспектор“ е квалифицирано служебно 
лице, определено от Администрациите да 
извършва проверки в съответствие с разпо­
редбите на Споразумението;
з) „относими актове“ са приложимите меж­
дународноправни инструменти, вторичното 
европейско право и протоколите, кодексите 
и измененията към тях, посочени в член 4;
и) „рисков профил на кораба“ е оценката, 
определена от Интегрираната система за 
проверка на кораби за всеки кораб, плаващ 
по вътрешните водни пътища, чрез която 
плавателните съдове се подразделят на три 
категории: кораби от висок риск, кораби от 
среден риск и кораби от нисък риск, с оглед 
техните общи и исторически показатели;
к) „неизправност“ е несъответствие с 
нормативните изисквания, установено в ре­
зултат на проверка, извършена на борда на 
плавателен съд, което изисква отстраняване.
2.2. Освен ако не с предвидено друго, 
думите, използвани в единствено число, 
включват значението им в множествено число 
и обратното, съобразно контекста.
Член 3 
Задължения
3.1. Всяка Администрация поддържа ефек­
тивна система за проверка на чуждестранните 
плавателни съдове по вътрешните водни 
пътища, пристигащи в пристанище или 
на места за заставане на котва, по начин, 
гарантиращ, че без оглед на знамето на 
държавата, под което плават, плавателните 
съдове спазват стандартите, установени в 
относимите актове, посочени в член 4.
3.2. Нищо в Споразумението не може да 
се тълкува като ограничаващо правомощи­
ята на Администрациите да предприемат 
мерки в рамките на своята юрисдикция по 
отношение на който и да е въпрос, свързан 
с относимите актове.
Член 4 
Относими актове
4.1. За целите на Споразумението „отно­
симите актове“ са, както следва:
– Европейският кодекс за плаване по 
вътрешните водни пътища (CEVNI), пета 
ревизия;
– Конвенция за измерването на корабите 
от вътрешното плаване, подписана в Женева 
на 15 февруари 1966 г.;
– Европейско споразумение за междуна­
роден превоз на опасни товари по вътрешни 
водни пътища (ADN), сключено в Женева 
на 26 май 2000 г.;
– Директива (ЕС) 2017/2397 на Европей­
ския парламент и на Съвета от 12 декември 
2017 г. относно признаването на професио­
налните квалификации за вътрешното кора­
боплаване и за отмяна на директиви 91/672/
ЕИО и 96/50/ЕО на Съвета;
– Директива на Съвета от 16 декември 
1991 г. относно взаимното признаване на 
национални свидетелства за капитани на 
речни кораби за превоз на стоки и пътници 
по вътрешни водни пътища;
– Директива 96/50/ЕО на Съвета от 23 юли 
1996 г. относно хармонизирането на условията 
за получаване на национално удостоверение 
за капитан на плавателен съд за превоз на 
стоки и пътници по вътрешноводни пътища 
в Общността;
– Директива 2005/44/ЕО на Европейския 
парламент и на Съвета от 7 септември 2005 г. 
относно хармонизираните речни информа­
ционни услуги (RIS) относно вътрешните 
водни пътища на Общността;
– Регламент (ЕО) № 415/2007 на Комиси­
ята от 13 март 2007 г. относно техническите 
спецификации за системи за прихващане и 
проследяване на корабите, на които се по­
зовава Член 5 от Директива 2005/44/ЕО на 
Европейския парламент и на Съвета относ­
но хармонизираните речни информационни 
услуги (RIS) относно вътрешните водни 
пътища на Общността;